Prin 1469, un cămătar bogat a angajat
un tânăr pictor numit Sandro Botticelli
să picteze un altar.
Botticelli era pe cale să devină cunoscut
ca unul dintre cei mai mari pictori ai Renaşterii
pentru lucrări ca „Primăvara"
şi „Naşterea lui Venus".
Dar, în 1469, încă nu câştigase această reputaţie.
Scena pe care tânărul artist a pictat-o era binecunoscută:
cei 3 înţelepţi sau magii,
sosind la locul naşterii lui Isus Christos.
Botticelli aspira să abordeze această temă comună
şi să producă o operă originală,
în timp ce se afirma
printre cei mai importanţi cetăţeni ai Florenţei.
Multe picturi anterioare ilustrau magii
sosind la ieslea aleasă
pentru fiul lui d-zeu.
Tânărul Botticelli a ales
să plaseze scena pe ruinele Romei.
În centrul structurii sale
a plasat o stâncă masivă pentru Maria şi Isus
pentru a fi deasupra vizitatorilor lor.
Cu această decizie, Botticelli părea să spună:
creştinismul va fi construit pe ceva mai robust decât Roma.
Apoi Botticelli a populat spaţiul
cu oameni importanţi din oraşul său.
În partea dreaptă îl pictează pe bărbatul
care a plătit această lucrare, Gaspare del Lama,
uitându-se la privitori
şi confident atrăgând atenţia asupra sa
pentru a nu exista nicio îndoială
cine e responsabil de această capodoperă.
Deşi născut dintr-un fiu de bărbier,
del Lama a acumulat o sumă frumoasă
prin schimb de valută în timpul vieţii sale.
A câştigat suficienţi bani pentru a cumpăra o capelă
şi a o decora cu picturi frumoase.
Cei 3 înţelepţi apar în centrul acestei picturi,
îngenunchiind în faţa Mariei şi a lui Isus.
Ca modele pentru aceste personaje importante,
Botticelli a folosit membrii importantei familii Medici.
Cariera de cămătar a lui del Lama
n-ar fi fost posibilă
fără ajutorul puternicei familii Medici,
în special Cosimo de Medici
care apare la picioarele Mariei.
Ceilalţi înţelepţii pot fi identificaţi
ca Piero şi Giovanni de Medici,
cei doi fii ai lui Cosimo.
Afacerea schimbului de bani
avea asocieri etice şi legale dubioase,
aşa că prietenia cu această familie puternică era esențială.
Nici tânărul moştenitor al puterii Medici, Lorenzo,
nu putea fi omis din această pictură.
El apare la stânga ieslei.
Această pictură pare să spună
moştenirea familiei Medici, cu ai săi mulţi moştenitori sănătoşi,
va fi construită pe ceva mai solid decât Roma.
Apoi Botticelli a umplut restul spaţiului
cu alţi prieteni şi figuri influente din Florenţa.
Şi, printre elita Florenţei,
tânărul artist s-a pictat pe sine
uitându-se direct la privitori.
Prezenţa lui Botticelli în această pictură
ilustrează o schimbare radicală a percepţiei
artistice din timpul acestei perioade.
Botticelli nu s-a înfăţişat pe sine
ca artist comun angajat pentru o simplă lucrare.
S-a înfăţişat pe sine ca prieten
al puternicelor familii din Florenţa.
Picturi ca „Adorarea Magilor"
revelează mai mult decât repovestirea unei simple istorioare biblice.
Printe altele, spune povestea
unui modest cămătar
încercând să-şi cheltuiască banii în mod virtuos
subvenționând o capelă locală mai frumoasă,
sau povestea unui pictor ambiţios,
ridicând reputaţia artei sale
la rangul elitei bogaţilor din oraşul său.